**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS 2007 M. GRUODŽIO 20 D. SPRENDIMO NR. T2-423 „DĖL GYVENAMŲJŲ IR BENDROJO NAUDOJIMO PATALPŲ IR INŽINERINIŲ ĮRENGINIŲ NAUDOJIMO TAISYKLIŲ PATVIRTINIMO“ PRIPAŽINIMO NETEKUSIU GALIOS** **projekto**

**1. Sprendimo projekto esmė, tikslai ir uždaviniai.**

Šiuo sprendimo projektu siūloma panaikinti 2007 m. gruodžio 20 d. Klaipėdos savivaldybės tarybos sprendimu Nr. T2-423 patvirtintas Gyvenamųjų ir bendrojo naudojimo patalpų ir inžinerinių įrenginių naudojimo taisykles (toliau-Taisyklės).

2. **Projekto rengimo priežastys ir kuo remiantis parengtas sprendimo projektas.**

Nuo 2017-01-01 Lietuvos Respublikos administracinių teisės pažeidimų kodeksas (toliau – ATPK) neteko galios ir nuo šios datos įsigaliojo Lietuvos Respublikos administracinių nusižengimų kodeksas (toliau – ANK). Atkreipiame dėmesį, kad ANK nėra nuostatų dėl Savivaldybių tarybų įgaliojimų priimti sprendimus, už kurių pažeidimus numatoma administracinė atsakomybė, kaip tai buvo ATPK 5 straipsnio 2 dalyje „Savivaldybių tarybos tvirtina taisykles (nuostatus), už kurių pažeidimą atsiranda administracinė atsakomybė pagal šio kodekso 424 straipsnio trečiąją dalį, 1245, 1246, 158, 161, 1611, 162, 166, 167, 185 straipsnius, 1851 straipsnio pirmąją dalį“, vadovaujantis šiuo už Taisyklių nesilaikymą buvo taikomas ATPK 158 straipsnis (įspėjimas arba bauda nuo 28 iki 579 eurų). Atsižvelgiant į tai, kad ANK nenumato administracinės atsakomybės už Gyvenamųjų ir bendrojo naudojimo patalpų ir inžinerinių įrenginių naudojimo taisyklių pažeidimus, tikslinga Taisykles naikinti.

**3. Kokių rezultatų laukiama.**

Priėmus siūlomą sprendimo projektą bus panaikintos nebeaktualios Gyvenamųjų ir bendrojo naudojimo patalpų ir inžinerinių įrenginių naudojimo taisyklės.

**4. Sprendimo projekto rengimo metu gauti specialistų vertinimai.**

Pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**6. Lėšų poreikis sprendimo įgyvendinimui.**

Sprendimo projekto įgyvendinimas papildomų biudžeto lėšų nepareikalaus.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

**PRIDEDAMA:**

1. Klaipėdos miesto savivaldybės administracijos Viešosios tvarkos skyriaus 2019-10-22 raštas Nr. VS-5415 “Dėl Klaipėdos miesto savivaldybės tarybos sprendimų panaikinimo“, 1 lapas;
2. Klaipėdos miesto savivaldybės tarybos 2007-12-20 sprendimo Nr. T2-423 „Dėl gyvenamųjų ir bendrojo naudojimo patalpų ir inžinerinių įrenginių naudojimo taisyklių patvirtinimo“ kopija, 3 lapai;
3. Teisės aktai, 1 lapas.

Socialinės infrastruktūros priežiūros skyriaus vedėja Inga Kubilienė